[{"text_idx": "#000000", "text": "Ydych chi\u2019n ystyried maethu brodyr/chwiorydd? Gallech gynnig plentyndod hapus gyda\u2019i gilydd i frodyr a chwiorydd sydd mewn gofal."}, {"text_idx": "#000001", "text": "I rai teuluoedd, nid oes gwarant bob amser y byddan nhw\u2019n tyfu i fyny gyda\u2019i gilydd. Dyna pam mae Maethu Cymru Caerdydd yn chwilio am fwy o ofalwyr maeth er mwyn sicrhau bod brodyr/chwiorydd sydd angen cartref cariadus yn cael eu paru a\u0302\u2019r cartref cywir."}, {"text_idx": "#000003", "text": "Mae llawer o fanteision i faethu brodyr/chwiorydd! I blant y mae eu bywydau\u2019n cael eu troi wyneb i waered, gall aros gyda brodyr/chwiorydd fod yn hanfodol. Gall perthynas plant a\u0302\u2019u brawd neu chwaer fod yn un o\u2019r rhai pwysicaf a hiraf sydd ganddyn nhw yn eu bywyd."}, {"text_idx": "#000005", "text": "Gall brodyr/chwiorydd sydd wedi\u2019u gwahanu deimlo\u2019n unig. Gall y golled ychwanegol o fod ar waha\u0302n i\u2019w brawd/chwaer yn ogystal a\u0302\u2019u rhieni fod yn llethol. Mae\u2019n bosibl y byddan nhw\u2019n teimlo\u2019n llai diogel, yn ei chael hi\u2019n anodd creu cysylltiadau ac yn cael mwy o broblemau ymddygiad."}, {"text_idx": "#000006", "text": "Mae llawer o\u2019n gofalwyr ym Maethu Cymru Caerdydd sy\u2019n maethu brodyr/chwiorydd yn dweud bod gwneud hynny\u2019n foddhaol iawn. Does dim byd gwell na gwybod eich bod yn cadw brodyr/chwiorydd gyda\u2019i gilydd gan roi cyfle iddyn nhw dyfu i fyny gyda\u2019i gilydd a rhannu profiadau, a\u2019u helpu i greu\u2019r hanes cyffredin hwnnw."}, {"text_idx": "#000008", "text": "Rydym yn chwilio am ofalwyr teuluol a allai ddarparu gofal i frodyr/chwiorydd. Bydd hyn yn cynnwys gofalu am frodyr a chwiorydd gyda\u2019i gilydd fel eu bod yn gallu parhau i fyw gyda\u2019i gilydd pan nad ydyn nhw\u2019n gallu bod gartref."}]